สังคมข่าวหุ้น
หุ้นไทยวานนี้ (21 ก.พ.) ดัชนี SET Index ปิดตลาด อยู่ที่ระดับ 1,668.63 จุด ปรับขึ้น 10.94 จุด มีมูลค่าซื้อขายรวมประมาณ 66,040 ล้านบาท
หุ้นไทยวานนี้ (21 ก.พ.) ดัชนี SET Index ปิดตลาด อยู่ที่ระดับ 1,668.63 จุด ปรับขึ้น 10.94 จุด มีมูลค่าซื้อขายรวมประมาณ 66,040 ล้านบาท
21 ก.พ. 2566

หุ้นไทยวานนี้ (21 ก.พ.) ดัชนี SET Index ปิดตลาด อยู่ที่ระดับ 1,668.63 จุด ปรับขึ้น 10.94 จุด หรือคิดเป็น 0.66% มีมูลค่าซื้อขายรวมประมาณ 66,040 ล้านบาท เคลื่อนไหวในกรอบ 1,652.25-1,669.51 จุด โดยหลักทรัพย์ที่มีมูลค่าซื้อขายสูงสุด ได้แก่ KBANK EA และ SCB
วานนี้ หุ้น “เชฎฐ์ เอเชีย” หรือ CHASE ปิดเทรดวันแรก 3 บาท สูงกว่าราคาขาย IP0 ที่ 3.45% ผู้บริหารตั้งเป้าปี 2566 รายได้เติบโต 10-15% และกำไรสุทธิเติบโต 30% เล็งซื้อหนี้ NPLs ปีละไม่ต่ำกว่า 1,000 ล้านบาท ส่วนโมเดลการทำธุรกิจให้เกิด Synergy ร่วมกันกับกลุ่มอาร์เอส (RS) อาจชัดเจนขึ้นปลายปีนี้ ด้าน บล.หยวนต้า เชียร์ “ซื้อ” มูลค่าพื้นฐาน 3.74 บาท
จ่อคิวเข้าเทรดกันอย่างต่อเนื่องสำหรับบรรดาหุ้นน้องใหม่ป้ายแดง ล่าสุดวันนี้ บริษัท เรดดี้แพลนเน็ต จำกัด (มหาชน) หรือ READY หนึ่งในผู้นำแพลตฟอร์มด้านการขายและการตลาดดิจิทัลที่ครบวงจรที่สุดแห่งหนึ่งในปัจจุบันพร้อมลั่นระฆังเทรดวันแรก 22 ก.พ.นี้ ย้ำหุ้น MarTech สัญชาติไทยในตลาดทุน มีเป้าหมายในการนำ ‘Readyplanet All-in-One Platform’ ขยายขีดความสามารถของเทคโนโลยีด้านการขายและการตลาด ซึ่งนับเป็นหัวใจของธุรกิจยุคใหม่ ติดอาวุธให้ธุรกิจไทยใช้สร้างความเติบโตด้านยอดขายและการขยายฐานลูกค้า
กองทุนโครงสร้างพื้นฐาน DIF เปิดงบปี 2565 อยู่ที่ 7,462 ล้านบาท ลดลง 41.10% จากปีก่อน เหตุขาดทุนที่ยังไม่เกิดขึ้นจากเงินลงทุนจากการเปลี่ยนแปลงมูลค่ายุติธรรมของทรัพย์สินหลังประเมินมูลค่าทรัพย์สิน อัตราคิดลดสูงขึ้นตามแนวโน้มดอกเบี้ยและผลตอบแทนจากเงินปันผลต่อราคาตลาด บอร์ดเคาะนำกำไรสะสมจ่ายปันผลไตรมาส 4/2565
ดิษทัต ปันยารชุน ประธานเจ้าหน้าที่บริหาร บริษัท ปตท. น้ำมันและการค้าปลีก จำกัด (มหาชน) หรือ OR ประกาศกลยุทธ์การดำเนินธุรกิจในปี 2566 มุ่งประสานธุรกิจพลังงานและไลฟ์สไตล์ เพื่อสร้างความแข็งแกร่งให้กับระบบนิเวศของ OR ผ่านการเสริมความเข้มแข็งของแต่ละธุรกิจให้สามารถตอบโจทย์วิถีชีวิตแห่งอนาคต รวมถึงผนึกกำลังทั้งภายในและภายนอกกลุ่ม ปตท. พร้อมเปิดประตูความร่วมมือสู่การเติบโตร่วมกันอย่างยั่งยืน โดยปีนี้เตรียมรุกธุรกิจ Lifestyle พร้อมมองหาโอกาสการลงทุนในธุรกิจใหม่ ๆ
ที่ประชุมคณะรัฐมนตรี (ครม.) มีมติเห็นชอบให้ธนาคารอาคารสงเคราะห์ (ธอส.) สานต่อ โครงการบ้านล้านหลัง ระยะที่ 3 ภายใต้กรอบวงเงินรวม 20,000 ล้านบาท มุ่งช่วยเหลือผู้มีรายได้น้อย ผู้ที่เริ่มต้นทำงานสร้างครอบครัว และผู้สูงอายุ ได้มีที่อยู่อาศัยเป็นของตนเอง ดอกเบี้ยคงที่ 5 ปีแรก 3.00% ต่อปี เงินงวดคงที่นานถึง 60 งวด ให้กู้บ้านราคาซื้อ-ขาย/ค่าก่อสร้างและวงเงินกู้สูงสุดต่อรายต่อหลักประกันไม่เกิน 1,500,000 บาท ทั้งบ้านใหม่ บ้านมือสอง และทรัพย์ NPA ของ ธอส. ฟรี!! ค่าประเมินราคาหลักประกัน และค่าจดทะเบียนนิติกรรมจำนอง โดยสามารถรับรหัสเข้าร่วมโครงการทาง Mobile Application : GHB ALL GEN และ GHB ALL ตั้งแต่วันจันทร์ที่ 27 ก.พ. 2566 เวลา 9.00 น. เป็นต้นไป
บริษัท เอสวีไอ จำกัด (มหาชน) หรือ SVI เดินหน้าสร้างการเติบโตสู่เป้าหมาย 30,000 ล้านบาท ชูฐานการผลิตในไทยและกัมพูชา รับดีมานด์ชิ้นส่วนอิเล็กทรอนิกส์ในกลุ่มอุตสาหกรรมที่อยู่ในเมกะเทรนด์โลกพุ่ง ประกาศรุกผลิตแท่นชาร์จรถอีวีภายใต้แบรนด์ตัวเอง รับกระแสรถยนต์อีวีในไทยมาแรง หนุนอัตราการทำกำไรที่ดีขึ้น ตั้งเป้ายอดขายปีละ 1,500 ล้านบาท
บลจ.บัวหลวง ในฐานะบริษัทจัดการ กองทุนรวมโครงสร้างพื้นฐานบรอดแบนด์อินเทอร์เน็ต จัสมิน (JASIF) แจ้งจ่ายเงินปันผลผลการดำเนินงานงวด 1 ต.ค. 2565 ถึง  31 ธ.ค. 2565 จากกำไรสะสม ในอัตราหน่วยลงทุนละ 0.23 บาท คิดเป็นเงิน 1,840 ล้านบาท กำหนดจ่ายเงินปันผลวันที่ 20 มี.ค. กำหนดวันเครื่องหมาย XD คือ 2 มี.ค. 2566